सेमेस्टर परीक्षाएं खत्म, एक महीने में रिजल्ट की तैयारी
विक्रम विश्वविद्यालय में सेमेस्टर परीक्षाएं समाप्त होने के बाद अब एक माह में रिजल्ट देने की तैयारी चल रही है। मूल्यांकन का काम भी शुरू हो चुका है। मूल्यांकन की रफ्तार तेज रही तो जनवरी 2016 के अंत तक सभी परीक्षा परिणाम घोषित हो जाएंगे।
विवि की स्नातक स्तर की प्रथम, तृतीय, पंचम व सप्तम सेमेस्टर आैर स्नातकोत्तर स्तर की प्रथम व तृतीय सेमेस्टर एवं विधि पाठ्यक्रम में एलएलबी व एलएलएम की परीक्षाएं हाल ही में 26 दिसंबर को समाप्त हुई हैं। बीते सत्र में देरी से रिजल्ट घोषित होने आैर अधूरी तैयारियों के चलते सेमेस्टर परीक्षाएं इस बार करीब एक माह देरी से आयोजित हुई है। यही वजह है कि अगली सेमेस्टर परीक्षाएं सिंहस्थ से पहले नहीं की जा सकती हैं। विवि प्रशासन भी स्पष्ट कर चुका है कि अगली सेमेस्टर परीक्षाएं अब सिंहस्थ के बाद ही हो सकेंगी। इधर बीते सत्र से सबक लेते हुए विवि प्रशासन ने परीक्षाओं के साथ मूल्यांकन का काम भी शुरू करवा दिया है। कुलानुशासक प्रो. शैलेंद्र शर्मा ने बताया तेज गति से मूल्यांकन का कार्य करवाया जा रहा है, जिससे एक माह में सभी रिजल्ट देने का प्रयास किया जा रहा है। जनवरी के अंत तक सभी रिजल्ट जारी किए जा सकेंगे।
hin_Deva hin_Deva hin_Deva